
SZTE-JGYPK Rajz -művészettörténet Tanszék-Lépcsőházi ablak

 
„ Az első ember, akit megpillantottam az utcán, ​​
egy üveges volt. … ​
– Hé! hé! – kiáltottam neki, hogy jöjjön fel. ​​
Végre megjelent: én kíváncsian átvizsgáltam minden üvegét, és így szóltam: ​
– Hogyhogy? Színes üvege nincs? Nincs rózsaszín, piros, kék ablaküvege, bűvös üvege, paradicsomi üvege? Arcátlan egy alak! Itt merészkedik sétálni a szegény városnegyedekben, és még csak egy olyan ablaka sincs, amelyik szépnek mutatja az életet?” /Baudelaire: A rossz üveges/
Ólmozott üvegmunkáimban a látványt egyszerű technikai, grafikai eszközökkel teszem többrendbelivé, törekedve egy sajátos, jellemző képi, hangulati világ kialakítására, kihasználva az üveg önmagában való látványosságát. Maga a transzparencia és az üveg anyagának szeretete pszichológiai háttérrel is rendelkezik. A belső bizonytalanságokat és biztos pontokat is magában foglalja, illetve az anyag szellemi hátterének is különleges aktualitása van. Manapság a világban egy látszólagos transzparencia uralkodik. Jean Baudillard: A tárgyak rendszere című munkájában szemléletesen írja le az üveg jelentőségét:
„...nem is tartály, hanem elválasztó, egy szilárd fluidum, azaz egy tartalmazó tartalom
csodája, s ezáltal létrehozója mindkettőjük átlátszóságának: meghaladása annak, amiről azt mondtuk,
hogy a hangulat legelső követelménye. Másrészt az üvegben egyszerre van jelen egy másodlagos
állapot szimbolikája, valamint az anyag nullfokának szimbolikája. A megfagyás, vagyis az
absztrakció szimbolikája. Ez az absztrakció vezet el a belső világ absztrakciójához…”



